钦定古今图书集成/明伦汇编/闺媛典/第079卷 > 扶氏女
## 钦定古今图书集成/明伦汇编/闺媛典/第079卷 > 扶氏女

按《汝宁府志》：“扶氏女，光山诸生扶祯妹，许字缪生之
子。缪子亡，女年十三，诣缪哭吊，破面截耳，自矢，终身
不字。崇祯辛巳，寇袭城，不屈死之。”

===唐福慧〈杨氏女附〉===按《汝宁府志》：“唐福慧，遂平唐怀女也。怀携女避贼，至
楚家铺，贼骤至，拥福慧上马，泣骂不从。贼怒，剖其腹。
又有杨氏女者，亦徒手拒贼，为贼所杀。事闻，俱旌表。”